Na temelju članka 7. točke b i članka 39. Zakona o Centralnoj banci Bosne i Hercegovine (“Službeni glasnik BiH“, 1/97), Upravno vijeće Centralne banke Bosne i Hercegovine, na 11. sjednici od 10. srpnja 1998. godine, donosi

# **O D L U K U**

## o produženju roka zamjene novčanica

**bosanskohercegovačkih dinara**

 1. Centralna banka Bosne i Hercegovine će u opravdanim slučajevima vršiti zamjenu bosanskohercegovačkih dinara do 17. srpnja 1998. godine za imatelje novčanica koji nisu izvršili zamjenu novčanica u roku propisanom Odlukom o povlačenju iz optjecaja i zamjeni novčanica bosanskohercegovačkih dinara, UV broj: 12/98 od 28. svibnja 1998. godine (“Službeni glasnik BiH“, 10/98).

 2. Zamjena novčanica iz točke 1. ove odluke vršit će se na pisani zahtjev imatelja novčanica podnesen Centralnoj banci Bosne i Hercegovine do 17. srpnja 1998. godine zaključno potkrijepljen odgovarajućim dokumentima o razlozima zbog kojih zamjena nije izvršena u propisanom roku.

 3. O opravdanosti razloga iz točke 2. ove odluke u svakom pojedinačnom slučaju će odlučivati komisija u sastavu:

 - Mirsad Vlahovljak,

 - Olivera Bjelan,

- Miralem Imamović

i donijeti odgovarajuću odluku o čemu će imatelj novčanica biti obaviješten.

 4. Komisija iz točke 2. ove odluke dužna je po obavljenom poslu podnijeti pisano izvješće guverneru.

 5. Ova odluka stupa na snagu danom objavljivanja u službenim listovima Bosne i Hercegovine, Federacije Bosne i Hercegovine i Republike Srpske.

UV broj: 15/98 Predsjedatelj

10. srpnja 1998. godine Upravnog vijeća Centralne banke

S a r a j e v o Bosne i Hercegovine

 Jure Pelivan